rejauldu/bengali-wikipedia huggingface dataset:
মথুরা উত্তর ভারতের  উত্তরপ্রদেশ রাজ্যের বিখ্যাত শহর। এই শহর আগ্রা থেকে কমবেশি ৫০ কিমি উত্তরে এবং দিল্লী থেকে ১৪৫ কিমি দক্ষিণ পশ্চিমে অবস্থিত। উত্তরপ্রদেশের মথুরা জেলার প্রশাসনিক কেন্দ্র এই মথুরা। প্রাচীন কালে এই শহর ছিল অন্যতম অর্থনৈতিক কেন্দ্র। ২০১১ সালের জনগণনা অনুযায়ী মথুরার জনসংখ্যা ছিল ৪,৪১,৮৯৪। ইতিহাস হিন্দুধর্মের মতানুসারে মথুরা কে কৃষ্ণের জন্মস্থান হিসেবে মনে করা হয় যা কিনা শ্রী কৃষ্ণ জন্মভুমির কেন্দ্রে অবস্থিত। এই শহর হিন্দুরা যে সাতটি শহর কে পবিত্র মনে করে তার অন্যতম।বেদে মথুরার কথা না থাকলেও রামায়ণ-মহাভারত ও পৌরাণিক যুগে যথেষ্ট প্রসিদ্ধি পেয়েছে।মউজপুর, মধুপুরী, মধুবন, মধুরা, মদুরা-যুগে যুগে নাম বদলে হয়েছে মথুরা। বৌদ্ধদের কাছেও মথুরা একটি বিশিষ্ট জনপদ। এখনেই রাজকুমার উপগুপ্ত বৌদ্ধধর্ম গ্রহণ করেন এবং পরবর্তীকালে সম্রাট অশোককে মথুরাতেই বৌদ্ধধর্মে দীক্ষা দেন।  ভারত সরকারের ঐতিহ্য শহর উন্নয়ন এবং অগমেন্টেশন যোজনার অন্তর্গত করা হয়েছে এই মথুরা কে। মন্দির থাম্ব|পরমেশ্বর ভগবান শ্রীকৃষ্ণ মন্দির, মথুরা, উত্তর প্রদেশ, ভারত ১. দ্বারকাধীশ মন্দিরঃ শহরের মাঝে প্রধান মন্দিরটি শেঠ গোকুল দাস ১৮১৪ সালে নির্মাণ করেন। এই মন্দিরে প্রতি বছর জাঁকজমক সহকারে হোলি ও জন্মাষ্টমী উৎসব পালিত হয়। কাছেই দেখবেন কিংবদন্তি ঘেরা বিশ্রামঘাট। কংসকে বধ করার পর শ্রীকৃষ্ণ ও বলরাম এই ঘাটে বিশ্রাম নিয়েছিলেন। এখানে নৌকা ভাড়া করে যমুনার ঘাটগুলো ঘুরে দেখা যায়। অনুপম স্থাপত্যশৈলীতে নির্মিত ঘাটগুলোর মধ্যে স্বামীঘাট অসিকুণ্ড ঘাট উল্লেখযোগ্য।  ২.  কেশব দেও মন্দির, মথুরা/শ্রীকৃষ্ণ জন্মভূমি মন্দিরঃ ভক্তদের বিশ্বাস কাটরা কেশবদেবের এই মন্দিরটি ভগবান শ্রীকৃষ্ণের জন্মস্থানে নির্মিত। বীর সিংহের হাতে গড়া আদি মন্দির অবশ্য ঔরাঙ্গজেব ধ্বংস করে নির্মাণ করেন ঈদগা। সাম্প্রতিক কালে এই মন্দির ও মসজিদকে ঘিরে বির্তকের সৃষ্টি হয়েছে। কাছেই দেখুন ভাগবৎভবন।  ৩. কনস্‌কিলা বা কংসের দুর্গঃ যমুনার উত্তরতীরে অত্যাচারী রাজা কংস এই দুর্গ নির্মণ করেছিলেন বলে জনশ্রুতি। দুর্গের অধিকাংশই আজ ধ্বংসস্তূপে পরিণত হলেও অম্বরের রাজা মানসিংহ কংসের কারাগারটি সংস্কার করান।  ৪. মদনমোহন মন্দির/গীতা মন্দিরঃ সাম্প্রতিক কালে নির্মিত এই মন্দিরটি মথুরার সবচেয়ে আকর্ষনীয় মন্দির। মন্দিরের বিভিন্ন থামে খোদিত রয়েছে গীতার ৭০০ শ্লোক। আর ভালো লাগে দেওয়ালগাত্রের পৌরাণিক চিত্রাবলি।  ৫. জামা মসজিদঃ আবু-উন-নবি খান ১৬৬১ সালে চারটি বড় মাপের মিনার সহ জামা মসজিদ নির্মাণ করেন। কারও  কারও মতে এটিই  শ্রীকৃষ্ণ প্রকৃত জন্মভূমি।  ৬. গভর্নমেন্ট মিউজিয়ামঃ (সোমবার ছাড়া প্রতিদিন খোলা থাকে ১০-৩০মিঃ থেকে ১৬-৩০ মিঃ প্রবেশমূল্য ৩০ টাকা) এখানকার মৌর্জ, শুঙ্গ, কুষাণ ও গুপ্তযুগের অসংখ্য পুরাকীর্তির সংগ্রহ এককথায় বিস্ময়কর। এই অমুল্য পুরাকীর্তিগুলির বয়স ৮০০ খ্রিঃ পূর্ব থেকে ১২ খ্রিস্টব্দের মধ্যে। এর মধ্যে সবচেয়ে গুরুত্বপূর্ণ কুষাণ যুগের শিল্পকর্মগুলি।  এছাড়াও মথু্রায় দেখবেন- বলভদ্র কুণ্ড সরস্বতী কুণ্ড পোট্রা কুণ্ড শিবতাল বৃন্দাবনের পথে পাগলা বাবা মন্দির ভুতেশ্বর মন্দির গোকর্নেশ্বর মন্দির রঙ্গেশ্বর মন্দির পিপ্লেশ্বর মন্দির যমুনা বাগ গুরুগোবিন্দ সিং – এর স্মৃতি বিজড়িত গুরুদোয়ারা জৈন সিদ্ধক্ষেত্র চৌরাশিয়া ( শেষ জৈন কৈবল্যজ্ঞানী শ্রী জম্মুস্বামীর তপস্যাস্থল)।  তথ্যসূত্র  বহিঃসংযোগ  বিষয়শ্রেণী:উত্তরপ্রদেশের নগর বিষয়শ্রেণী:হিন্দু তীর্থ বিষয়শ্রেণী:বৈষ্ণবধর্ম বিষয়শ্রেণী:হিন্দু পবিত্র শহর বিষয়শ্রেণী:ভারতের হিন্দু তীর্থস্থান বিষয়শ্রেণী:ভারতের প্রাক্তন রাজধানী শহর বিষয়শ্রেণী:হিন্দু পুরাণে বর্ণিত স্থান বিষয়শ্রেণী:প্রাচীন ভারতীয় নগর বিষয়শ্রেণী:কৃষ্ণ মন্দির বিষয়শ্রেণী:হিন্দুধর্ম বিষয়শ্রেণী:কৃষ্ণ
ভগৎ পরমানন্দ (উচ্চারণ: ) হলেন একজন বৈষ্ণব মরমী এবং সাধু-কবি, যার স্তোত্র গুরু গ্রন্থ সাহিবে অন্তর্ভুক্ত রয়েছে।   প্রথম জীবন  পরমানন্দ ১৪৮৩ সালে কনৌজের (বর্তমান উত্তরপ্রদেশে অবস্থিত) একটি গৌড় ব্রাহ্মণ পরিবারে জন্মগ্রহণ করেন।सिंह, डॉ॰राजकुमार (जनवरी २००७). विचार विमर्श. मथुरा (उत्तर प्रदेश)- २८१००१: सारंग प्रकाशन, सारंग विहार, रिफायनरी नगर. प॰ १२४. তিনি কনৌজে বসবাস করতেন বলে মনে করা হয়। অন্যান্য সূত্রে তাকে বর্তমান মহারাষ্ট্রের অধিবাসী বলে বর্ণনা করা হয়েছে।   তথ্যসূত্র    গ্রন্থপঞ্জী   Excerpts taken from Encyclopedia of Sikhism by Harbans Singh. Published by Punjabi University, Patiala  The Sikh Religion, Vol 6,, Max Arthur MacAuliff,  Oxford University Press, 1909.   বহিঃসংযোগ   বিষয়শ্রেণী:শিখ ভগৎ বিষয়শ্রেণী:ভারতীয় পুরুষ কবি বিষয়শ্রেণী:১৫শ শতাব্দীর ভারতীয় কবি
আব্বাসাবাদ জেলা () ইরানের মজান্দারন প্রদেশের টোনেকাবন কাউন্টির একটি প্রাক্তন জেলা (বখশ)। ২০০৬ সালের আদমশুমারি অনুযায়ী, এখানে ১২,৬৯৪টি পরিবার বাস করত ও এর জনসংখ্যা ছিল ৪৫,৫৮৯ জন। জেলার তিনটি শহর ছিল: সালমান শাহর, আব্বাসাবাদ এবং কেলারাবাদ। ২০১৩ সালে জেলাটি টোনেকাবন কাউন্টি থেকে বিচ্ছিন্ন করে আব্বাসাবাদ কাউন্টি প্রতিষ্ঠা করা হয়।   তথ্যসূত্র   বিষয়শ্রেণী:ইরানের সাবেক জেলা
ফ্রান্সিস ফেন (৫ ডিসেম্বর ১৭৫২ – ১০ নভেম্বর ১৮১৩)  ডরসেটের ব্ল্যান্ডফোর্ডের কাছে স্পেটিসবারির বাসিন্দা, একজন ব্রিটিশ সংসদ সদস্য ছিলেন।   জীবন  ফ্রান্সিস ফেনের জন্ম ১৭৫২ সালের ৫ ডিসেম্বর, তিনি ওর্মসলির হেনরি ফেন এবং তার তৃতীয় স্ত্রী শার্লটের তৃতীয় পুত্র, যিনি এসেক্সের ওঙ্গারের কাছে মাইলসের রিচার্ড লুথারের কন্যা। তিনি কেমব্রিজের কর্পাস ক্রিস্টি কলেজে পড়াশোনা করেন এবং ১৭৬৮ সালে স্নাতক হন।  তিনি ১১ জুন ১৭৭৭ থেকে ১৭৮০ সাল পর্যন্ত লাইম রেজিস নির্বাচনী এলাকার সংসদ সদস্য ছিলেন এবং ১৭৯০, ১৭৯৬, ১৮০২, ১৮০৬ সালের সংসদে ডরচেস্টারের হয়ে সংসদ সদস্য ছিলেন।   পরিবার  ফেন ১৭৭৭ সালে অ্যান কুককে বিয়ে করেন, যিনি তার বাবার সমারসেট এবং ডরসেটের সম্পত্তির উত্তরাধিকারী হন। তাদের কোন সন্তান ছিল না।   তথ্যসূত্র   বিষয়শ্রেণী:যুক্তরাজ্যের সংসদ সদস্য ১৮০৬-১৮০৭ বিষয়শ্রেণী:যুক্তরাজ্যের সংসদ সদস্য ১৮০২-১৮০৬ বিষয়শ্রেণী:যুক্তরাজ্যের সংসদ সদস্য ১৮০১-১৮০২ বিষয়শ্রেণী:টোরি সংসদ সদস্য (প্রাক-১৮৩৪) বিষয়শ্রেণী:গ্রেট ব্রিটেনের সংসদ সদস্য ১৭৯৬-১৮০০ বিষয়শ্রেণী:গ্রেট ব্রিটেনের সংসদ সদস্য ১৭৯০-১৭৯৬ বিষয়শ্রেণী:গ্রেট ব্রিটেনের সংসদ সদস্য ১৭৭৪-১৭৮০ বিষয়শ্রেণী:কর্পাস ক্রিস্টি কলেজ, কেমব্রিজের প্রাক্তন শিক্ষার্থী বিষয়শ্রেণী:১৮১৩-এ মৃত্যু বিষয়শ্রেণী:১৭৫২-এ জন্ম বিষয়শ্রেণী:লাইম রেজিসের গ্রেট ব্রিটেনের সংসদ সদস্য বিষয়শ্রেণী:ডরচেস্টারের গ্রেট ব্রিটেনের সংসদ সদস্য বিষয়শ্রেণী:ডরচেস্টারের যুক্তরাজ্যের সংসদ সদস্য বিষয়শ্রেণী:ফেন পরিবার
ঝ্বা-দ্মার-পা () বা ঝ্বা-দ্মার-রিন-পো-ছে () তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের কার্মা-ব্কা'-ব্র্গ্যুদ ধর্মীয় গোষ্ঠীর প্রধানের একটি সাম্মানিক উপাধি। এই উপাধিধারী ব্যক্তিদের অমিতাভের অবতার রূপে কল্পনা করা হয়।  ব্যুৎপত্তি ঝ্বা-দ্মার-পা কথাটির আক্ষরিক অর্থ লাল মুকুটের অধিকারী। কার্মা-ব্কা'-ব্র্গ্যুদ ধর্মীয় গোষ্ঠীর তৃতীয় র্গ্যাল-বা-কার্মা-পা রাং-'ব্যুং-র্দো-র্জে তার শিষ্য গ্রাগ্স-পা-সেং-গেকে একটি রুবী লাল রঙের মুকুট ও ঝ্বা-দ্মার-পা উপাধি প্রদান করেন। কার্মা-ব্কা'-ব্র্গ্যুদ ধর্মীয় গোষ্ঠীতে র্গ্যাল-বা-কার্মা-পা ও ঝ্বা-দ্মার-পা উভয় উপাধিধারী ব্যক্তিদের সমান ক্ষমতা ও অধিকার রয়েছে। এই কারণে কালো মুকুটধারী র্গ্যাল-বা-কার্মা-পাদের থেকে পৃথক করার উদ্দেশ্যে ঝ্বা-দ্মার-পা উপাধিধারী ব্যক্তিদের অনেক সময় লাল টুপীধারী র্গ্যাল-বা-কার্মা-পা বলা হয়ে থাকে। প্রথম থেকেই র্গ্যাল-বা-কার্মা-পা ও ঝ্বা-দ্মার-পা উপাধিধারী লামারা এঁকে অপরকে চিহ্নিত করে থাকেন। যেমন- গ্রাগ্স-পা-সেং-গের মৃত্যুর পর চতুর্থ র্গ্যাল-বা-কার্মা-পা রোল-পা'ই-র্দো-র্জে দ্বিতীয় ঝ্বা-দ্মার-পা হিসেবে নবজাত ম্খা'-স্প্যোদ-দ্বাং-পোকে চিহ্নিত করেন।, সপ্তম র্গ্যাল-বা-কার্মা-পা ছোস-গ্রাগ্স-র্গ্যা-ম্ত্শো চতুর্থ ঝ্বা-দ্মার-পা হিসেবে নবজাত ছোস-গ্রাগ্স-য়ে-শেসকে চিহ্নিত করেন প্রভৃতি।  নিষিদ্ধকরণ দশম ঝ্বা-দ্মার-পা মি-ফাম-ছোস-গ্রুব-র্গ্যা-ম্ত্শো তার ভাই ষষ্ঠ পাঞ্চেন লামা ব্লো-ব্জাং-গ্পাল-ল্দান-য়ে-শেসের মৃত্যুর পর তার সম্পত্তি হস্তগত করার ব্যর্থ চেষ্টা করেন এবং তিনি নেপালের গোর্খা বাহিনীর সাথে ষড়যন্ত্র করলে ১৭৮৮ খ্রিষ্টাব্দে নেপালী বাহিনী তিব্বত আক্রমণ করেন।Norbu, Thubten Jigme and Turnbull, Colin. 1968. Tibet: Its History, Religion and People. Reprint: Penguin Books, 1987, p. 272.Stein, R. A. (1972) Tibetan Civilization, p. 88. Stanford University Press.  (cloth);  (pbk) তিব্বতের শাসক দ্গে-লুগ্স সম্প্রদায়ের সঙ্গে এই সকল বিরোধিতার জন্য মি-ফাম-ছোস-গ্রুব-র্গ্যা-ম্ত্শো তিব্বত থেকে নির্বাসিত হন এবং ঝ্বা-দ্মার-পা উপাধি প্রদান নিষিদ্ধ করা হয়। "The New York Times" Retrieved on December 24, 2008. ১৯৬০-এর দশকে তিব্বতের ক্ষমতা হারানোর পর ষোড়শ র্গ্যাল-বা-কার্মা-পার অনুরোধে চতুর্দশ দলাই লামা এই উপাধি প্রদানের ওপর নিষেধাজ্ঞা তুলে নেন। "The Karmapa and Shamarpa Lineages" Retrieved on December 22, 2008.   তালিকা   ঝ্বা-দ্মার-পানামজীবনকালওয়াইলি প্রতিলিপিকরণ প্রথম  গ্রাগ্স-পা-সেং-গে  ১২৮৩-১৩৪৯  grags pa seng ge দ্বিতীয়  ম্খা'-স্প্যোদ-দ্বাং-পো  ১৩৫০-১৪০৫  mkha' spyod dbang po তৃতীয়  ছোস-দ্পাল-য়ে-শেস  ১৪০৬-১৪৫২  chos dpal ye shes চতুর্থ  ছোস-গ্রাগ্স-য়ে-শেস  ১৪৫৩-১৫২৪  chos grags ye shes পঞ্চম  দ্কোন-ম্ছোগ-য়ান-লাগ  ১৫২৫-১৫৮৩  dkon mchog yan lag ষষ্ঠ  মি-ফাম-ছোস-ক্যি-দ্বাং-ফ্যুগ  ১৫৮৪-১৬৩০  mi pham chos kyi dbang phyug সপ্তম  য়ে-শেস-স্ন্যিং-পো  ১৬৩১-১৬৯৪  ye shes snying po অষ্টম  দ্পাল-ছেন-ছোস-ক্যি-দোন-গ্রুব  ১৬৯৫-১৭৩২  dpal chen chos kyi don grub নবম  দ্কোন-ম্ছোগ-দ্গে-বা'ই-'ব্যুং-গ্নাস  ১৭৩৩-১৭৪০  dkon mchog dge ba'i 'byung gnas দশম  মি-ফাম-ছোস-গ্রুব-র্গ্যা-ম্ত্শো  ১৭৪১-১৭৯২  mi pham chos grub rgya mtsho একাদশ  'জাম-দ্ব্যাংস-রিন-পো-ছে  ১৮৯২-১৯৪৬   'jam dbyangs rin po che দ্বাদশ 'ফ্রিন-লাস-কুন-খ্যাব  ১৯৪৭-১৯৫০  'phrin las kun khyab  ত্রয়োদশ  মি-ফাম-ছোস-ক্যি-ব্লো-গ্রোস  ১৯৫২-২০১৪  mi pham chos kyi blo gros  তথ্যসূত্র  বিষয়শ্রেণী:তিব্বতী বৌদ্ধ উপাধি বিষয়শ্রেণী:কার্মা কাগ্যু বিষয়শ্রেণী:শামারপা
ব্যবহার  মুক্ত স্তবক সম্পর্কিত নিবন্ধের তথ্যছক  {{তথ্যছক মুক্ত স্তবক | name = | image = | caption = | credit = | epoch =  | constellation = | ra = {{RA|00|00|00}} | dec = {{DEC|±00|00|00}} | dist_ly = | dist_pc = | appmag_v = | size_v = | mass_msol = | radius_ly = | age = | notes = | names = }}   আরও দেখুন           মুক্ত স্তবক
সরকারি বালিকা উচ্চ বিদ্যালয়, দিনাজপুর বাংলাদেশের দিনাজপুর জেলার দিনাজপুর সদর উপজেলার একটি মাধ্যমিক বিদ্যালয়। এটি ১৮৬৯ সালে প্রতিষ্ঠিত হয়।   কৃতী শিক্ষার্থী    বেগম খালেদা জিয়া - বাংলাদেশের সাবেক প্রধানমন্ত্রী।  শিক্ষা কার্যক্রম প্রায় ২,০০০-এর অধিক শিক্ষার্থী এখানে পড়াশোনা করে। শিক্ষক আছেন মোট ৫৫ জন। এখানকার শিক্ষকগণ দক্ষ এবং বন্ধুত্বপরায়ণ।    অবকাঠামো  সরকারি বালিকা উচ্চ বিদ্যালয়, দিনাজপুর-এ মোট ৪টি ভবন রয়েছে। একটি ৩ তলা ভবন সহ শিক্ষার্থীদের জন্য মোট ৩৬ টি কক্ষ রয়েছে।    শিক্ষা সময়  প্রভাতি শাখা সকাল 7:00 টায় শুরু হয় এবং 11:55 মিনিটে শেষ হয়। দিবা শাখা দুপুর 12:20 টায় শুরু হয় এবং 5:25 এ শেষ হয়।  left|thumb|প্রভাত ফেরি দিনাজপুর সরকারি বালিকা উচ্চ বিদ্যালয়, ২০২৫  তথ্যসূত্র   বিষয়শ্রেণী:দিনাজপুর জেলার শিক্ষাপ্রতিষ্ঠান বিষয়শ্রেণী:১৮৫৯-এ ভারতে প্রতিষ্ঠিত  বিষয়শ্রেণী:দিনাজপুর জেলার বিদ্যালয় বিষয়শ্রেণী:১৮৫৯-এ প্রতিষ্ঠিত শিক্ষাপ্রতিষ্ঠান
ঘটনাবলী   ১৮৩০ - লন্ডন সম্মেলনে ফ্রান্স, রাশিয়া ও ব্রিটেনের তত্ত্বাবধানে গ্রিস স্বাধীনতা ঘোষণা করে। ১৮৫৫ - লর্ড ডালহৌসি হাওড়া-বর্ধমান রেলপথের আনুষ্ঠানিক উদ্বোধন করেন। ১৯১৩ - বুলগেরিয়া-তুরস্ক যুদ্ধ শুরু হয়। ১৯১৭ - যুক্তরাষ্ট্র ও জার্মানির কূটনৈতিক সম্পর্ক ছিন্ন। ১৯১৯ - লীগ অব নেশনের প্রথম অধিবেশন অনুষ্ঠিত। ১৯২৫ - অবিভক্ত ভারতে প্রথম বৈদ্যুতিক ট্রেন সার্ভিস চালু হয়।  ১৯২৭ - হেমেন্দ্রপ্রসাদ ঘোষ ও পাঁচকড়ি বন্দ্যোপাধ্যায়ের সম্পাদনায় বসুমতী পত্রিকা প্রথম প্রকাশিত হয়। ১৯২৮ - সাইমন কমিশন ভারতে এলে গণবিৰোভ ও ধর্মঘট শুরু হয়। ১৯৩০ - ভিয়েতনামে কমিউনিস্ট পার্টি গঠিত হয়। ১৯৩১ - নিউজিল্যান্ডের হকস উপসাগরে ভূমিকম্পে ২৫৬ জন নিহত। ১৯৪৩ - কলকাতা ও হাওড়ার সংযোগকারী রবীন্দ্র সেতু সর্বসাধারণের জন্য উন্মুক্ত করা হয়।  ১৯৪৫ - মিত্রশক্তির এক হাজার বোমারু বিমান দিনের আলোয় বার্লিনে বোমাবর্ষণ করে। ১৯৬৬ - সোভিয়েত যান লুনা-এ চাঁদে পৌঁছে এবং টিভিতে ছবি প্রেরণ করে। ১৯৬৯ - মোজাম্বিক ন্যাশনাল লিবারশন ফ্রন্টের প্রেসিডেন্ট ড: এদুয়ার্দো মোন্ডলেন তাঞ্জানিয়ায় টাইম বোমায় নিহত হয়। ১৯৬৯ - ইয়াসির আরাফাতকে প্যালেস্টাইন লিবারেশন অরগানাইজেশনের চেয়ারম্যান হিসেবে মনোনিত করা হয়। ১৯৭৭ - রাজধানী আদ্দিস আবাবায় ইথিপিয়ার রাষ্ট্রপ্রধান জেনারেল তারাফি বান্টি গুলিবিদ্ধ হয়ে নিহত। ১৯৭৯ - শাহ শাসনের বিরুদ্ধে ইরানের জনগণের সংগ্রাম আরো তীব্রতর হয়ে উঠে। ১৯৮৯ - প্যারাগুয়েতে সামরিক অভ্যত্থান ঘটে। ১৯৯৬ - চীনের লিজিয়াংয়ে ভূমিকম্পে ২১০ জন নিহত হয়।  ১৯৯৭ - বিধ্বংসী অগ্নিকাণ্ডে কলকাতা পুস্তকমেলা ভষ্মীভূত হয়। ২০০৭ - বাগদাদে একটি মার্কেটে বোমা বিস্ফোরণে ১৩৫ জন নিহত ও ৩৩৯ জন আহত হয়।   জন্ম   ১৮০৯ - জার্মানীর বিখ্যাত সুরস্রষ্টা এবং সংগীতবিদ ফিলিক্স মেনডেলসন বার্থোলডি।  ১৮৭৩ - অতীন্দ্রনাথ বসু, ভারতের স্বাধীনতা আন্দোলনকারী বাঙালি বিপ্লবী।(মৃ.১৯৬৫)  ১৮৭৩ – প্রভাতকুমার মুখোপাধ্যায়, বাঙালি কথাসাহিত্যিক। (মৃত্যু: ০৫/০৪/১৯৩২)  ১৮৮৩ – ঊর্মিলা দেবী, ভারতীয় স্বাধীনতা সংগ্রামে অংশগ্রহণকারী নেত্রী ও লেখিকা। (মৃত্যু: ১৯৫৬) ১৮৮৩ - চিত্রশিল্পী নন্দলাল বসু। (মৃ.১৯৬৬)  ১৯০৯ - ভারতীয় মহিলা স্বাধীনতা সংগ্রামী সুহাসিনী গঙ্গোপাধ্যায়। (মৃ.১৯৬৫)  ১৯৩৬ – বব সিম্পসন, অস্ট্রেলীয় ক্রিকেটার ও কোচ।  ১৯৬০ – ইওয়াখিম ল্যোভ, জার্মান ফুটবলার ও ম্যানেজার।  ১৯৬৩ - রঘুরাম রাজন, ভারতীয় অর্থনীতিবিদ ও আকাদেমিক ব্যক্তিত্ব।  ১৯৬৬ – ড্যানি মরিসন, নিউজিল্যান্ডীয় ক্রিকেটার ও ক্রীড়া ভাষ্যকার।  ১৯৭৬ – ইসলা ফিশার, ওমানী-অস্ট্রেলীয় অভিনেত্রী।   মৃত্যু   ১৪৬৮ - মুদ্রণ শিল্পের জার্মান পুরোধা ইওহান গুটেনবার্গ।  ১৯২৪ - উড্রো উইল্‌সন, মার্কিন যুক্তরাষ্ট্রের ২৮তম রাষ্ট্রপতি।  ১৯৩৫ - ভবানীপ্রসাদ ভট্টাচার্য, ভারতীয় স্বাধীনতা সংগ্রামে অংশগ্রহণকারী বিপ্লবী (ফাঁসি হয়েছিল)।(জ.১৯১৪)  ১৯৬৫ - ফুটবল জাদুকর আবদুস সামাদ।  ১৯৭৪ -  মোশাররফ হোসেন, মুক্তিযুদ্ধের সংগঠক, গণপরিষদ সদস্য, জাসদের প্রতিষ্ঠাকালীন সহ-সভাপতি।  ১৯৭৬ - বিপ্লবী ও কৃষক নেতা জিতেন ঘোষ।  ২০০০ - ওস্তাদ আল্লারাখা, বিখ্যাত ভারতীয়  তবলা বাদক।(জ.১৯১৯)  ২০১২ - ভারতীয় চলচিত্রকার, রাইটার রাজ কানওয়ারা।   ছুটি ও অন্যান্য   প্রবীণ দিবস (থাইল্যান্ড)  শহীদ দিবস (সাওটোম ও প্রিন্সিপে)   বহিঃসংযোগ  বিষয়শ্রেণী:গ্রেগরীয় পঞ্জিকার দিন বিষয়শ্রেণী:ফেব্রুয়ারি
থাম্ব|বৈজ্ঞানিক কল্পকাহিনীতে বর্ণিত অদ্ভুত উড়ন্ত বস্তুর চিত্রণ এটি একটি অউব(অদ্ভুত উড়ন্ত বস্তু) বিধ্স্ত হবার তালিকা যা উফোলোজিদের দ্বারা অধ্যয়ন করা হয়েছে।   রজওয়েলে অউবের ঘটনা (৮ই জুলাই, ১৯৪৭)  ভার্গিনহার অউবের ঘটনা (সম্পূর্ণরূপে ১৯৯৬)  ৬১১ উচ্চতায় অউবের ঘটনা (২৯শে জানুয়ারি, ১৯৮৬)  আজটেক, নিউ মেক্সিকোর অউবের ঘটনা (১৯৪৮)   তথ্যসূত্র    Reece, Gregory L. (August 21, 2007). UFO Religion: Inside Flying Saucer Cults and Culture. I. B. Tauris. pp. 213. ISBN 1-84511-451-5.  বিষয়শ্রেণী:অউব-সম্পর্কিত তালিকা
পূর্ব কলকাতা   ভারতের কলকাতা শহরের পূর্বের অংশ। এই এলাকার মধ্যে  বিধাননগর, নিউ টাউন, ভিআইপি নগর, মেট্রোপলিটান টাউনশিপ, ইস্ট কলকাতা টাউনশিপ, অজয়নগর, সন্দেশপুর, মুকুন্দপুর, পঞ্চসায়র ইত্যাদি অন্তর্ভুক্ত। পূর্ব কলকাতার উত্তর অংশটি বিধাননগর ও নিউ টাউন শহরের  দ্বারা গঠিত। এই অঞ্চলকে লবণ হ্রদ এবং ভাল পরিকল্পিত আবাসিক এলাকা দ্বারা চিহ্নিত করা হয়। শহরের এই অংশটি ব্লক দ্বারা বিভক্ত এবং অঞ্চলের বেশির ভাগ অংশে  পর্যটন আকর্ষণ রয়েছে। thumb|right |310px|নলবন ভেরি, পূর্ব কলকাতা জলাভূমি, পূর্ব কলকাতা  যোগাযোগ এই এলাকার প্রধান সড়ক পরিবহনের হল রাস্তাটি ইস্টর্না মেট্রোপলিটন বাইপাস যাউত্তরে ভিআইপি রোড থেকে শুরু হয়ে  দক্ষিণে গড়িয়া পর্যন্ত বিস্তৃত।মেট্রো রেলপথের পূর্ব কলকাতার দক্ষিণাংশের মাঝামাঝি অংশে বৈষ্ণবঘাটা-পাটুলি এবং নিউ গড়িয়ায় স্টেশনে স্থাপিত। টাউনশিপ  পূর্ব কলকাতায় পাঁচটি প্রধান শহর রয়েছে যা এই অঞ্চলের বৃহৎ অংশ।এইগুলি নিম্নরূপঃ   সল্ট লেক সিটি  নিউ টাউন  মেট্রোপলিটান টাউনশিপ   পূর্ব কলকাতা টাউনশিপ (আনন্দপুর)  বৈষ্ণবঘাটা পাটুলি টাউনশিপ  আইটি হাব-সেক্টর ফাইব   তথ্য প্রযুক্তি কেন্দ্রটি উল্লেখযোগ্য আইটি /আইটিইএস ভারতীয় এবং বহুজাতিক কোম্পানিগুলির কেন্দ্র।সল্ট লেক সিটি এলাকায় প্রায় ১.২ লক্ষ লোক নিযুক্ত রয়েছে।  আকর্ষনীয় স্থান  সিটি সেন্টার (সল্টলেক)  সিটি সেন্টার ২ (নিউটাউন)  একুয়াটিকা  নিকো পার্ক  ইকো পার্ক  হাইল্যান্ড পার্ক মল  সায়েন্স সিটি  সল্টলেক স্টেডিয়াম  রেস্টুরেন্ট প্রিমিয়াম ফাইন ডাইন   জে ডব্লিউ কিচেন - ভিনটেজ এশিয়া  তথ্যসূত্র  বিষয়শ্রেণী:কলকাতার ভূগোল বিষয়শ্রেণী:পূর্ব কলকাতা বিষয়শ্রেণী:কলকাতার পাড়া
অনুষ্টুপ ছন্দ পীযূষ বসু রচিত ও পরিচালিত ১৯৬৪ সালের বাংলা ভাষার ভারতীয় নাট্য চলচ্চিত্র। এতে শ্রেষ্ঠাংশে অভিনয় করেন বসন্ত চৌধুরী, সুমিতা সান্যাল, অঞ্জনা ভৌমিক, মলিনা দেবী। এই চলচ্চিত্র দিয়ে অভিষেক ঘটে অঞ্জনা ভৌমিকের। চলচ্চিত্রটির সঙ্গীতায়োজন করেন মানবেন্দ্র মুখোপাধ্যায়।  চলচ্চিত্রটি ১৯৬৪ সালের ৩০শে অক্টোবর মুক্তি পায়। এটি ১২তম জাতীয় চলচ্চিত্র পুরস্কারে দ্বিতীয় শ্রেষ্ঠ বাংলা ভাষার পূর্ণদৈর্ঘ্য চলচ্চিত্রের জন্য মেধার সনদ ও ২৮তম বাংলা চলচ্চিত্র সাংবাদিক সমিতি পুরস্কারে ৭ম শ্রেষ্ঠ ভারতীয় চলচ্চিত্র বিভাগে পুরস্কার অর্জন করে।   অভিনয়শিল্পীদল    সঙ্গীত  অনুষ্টুপ ছন্দ চলচ্চিত্রের সঙ্গীত পরিচালনা করেন মানবেন্দ্র মুখোপাধ্যায়। গীত রচনা করেন রবীন্দ্রনাথ ঠাকুর ও অতুলপ্রসাদ সেন। গানে কণ্ঠ দিয়েছেন সুমিত্রা সেন, মৃণাল চক্রবর্তী, ও কৃষ্ণা চট্টোপাধ্যায়।   পুরস্কার   বছর পুরস্কার বিভাগ মনোনীত ফলাফল  ১৯৬৫ ১২তম জাতীয় চলচ্চিত্র পুরস্কার দ্বিতীয় শ্রেষ্ঠ বাংলা ভাষার পূর্ণদৈর্ঘ্য চলচ্চিত্রের জন্য মেধার সনদ পীযূষ বসু   ২৮তম বাংলা চলচ্চিত্র সাংবাদিক সমিতি পুরস্কার ৭ম শ্রেষ্ঠ ভারতীয় চলচ্চিত্র অনুষ্টুপ ছন্দ     তথ্যসূত্র   বিষয়শ্রেণী:১৯৬৪-এর চলচ্চিত্র বিষয়শ্রেণী:১৯৬৪-এর নাট্য চলচ্চিত্র বিষয়শ্রেণী:১৯৬০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:শ্রেষ্ঠ বাংলা ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
দুর্যোধন বা দূর্যোধন হলেন মহাভারতের একটি চরিত্র। তিনি কৌরব পক্ষের যুবরাজ ছিলেন। তার পিতার নাম ধৃতরাষ্ট্র এবং মাতার নাম গান্ধারী। তিনি ধৃতরাষ্ট্রের জ্যেষ্ঠ সন্তান এবং দুঃশাসনের বড় ভাই।http://www.ebangladictionary.com/31881  জন্ম ধৃতরাষ্ট্রের ঔরসে গান্ধারীর গর্ভে জন্ম হয়েছিল দুর্যোধনের। গান্ধার-রাজ সুবলের একমাত্র মেয়ে গান্ধারী ভগবান মহাদেব-এর কৃপা পেলে মহাদেব তাকে একশ' পুত্র পাবার বর বা আশির্বাদ দেন। তবে ঐ সময় গান্ধারীর মনে মেয়ে সন্তান পাবার আশা ছিল। তাই দুর্যোধনসহ তাদের ১০০ জন ভাই-এর সাথে দুঃশলা নামের একমাত্র বোনের জন্ম হয়। দুর্যোধন এবং ভীম একই দিনে জন্মগ্রহণ করেছিলেন। ভীম দিবাভাগে এবং দুর্যোধন রাত্রিভাগে জন্মগ্রহণ করেন। জন্মের সময় দুর্যোধন গাধার মতো গর্জন করেছিলেন। একই সাথে কাক, শৃগাল, শকুন, হায়েনা প্রভৃতি পশুপাখি অমঙ্গলসূচক শব্দে উচ্চস্বরে চিৎকার করতে শুরু করল। বিভিন্ন লক্ষণ বিবেচনা করে বিদুর ও অন্যান্য ব্রাহ্মণ পণ্ডিতেরা তাকে কুরু বংশের ধ্বংসের কারণ হিসাবে চিহ্নিত করেন। অনেকে তার পিতাকে এই কুলক্ষণযুক্ত পুত্রকে ত্যাগ করার পরামর্শ দেন। পুত্রস্নেহে অন্ধ হয়ে তিনি তাতে অসম্মতি প্রকাশ করেন। তাই শেষ পর্যন্ত দুর্যোধন রাজপরিবারেই প্রতিপালিত হন।  তার প্রথম ও প্রধান স্ত্রী ছিলেন কলিঙ্গরাজ চিত্রাঙ্গদা ও পর্বতনন্দিনীর কন্যা ভানুমতি।ভানুমতির গর্ভে লক্ষণকুমার ও লক্ষণা নামে যমজ পুত্র কন্যা হয়। প্রাগজ্যোতিষপুরের রাজা ভগদত্তের কন্যা শ্রাবনী গর্ভে মোট তিনটি পুত্র ও দুটি কন্যার জন্ম হয়,যাদের মধ্যে পদ্মকুমার সবার বড় ছিলেন।মদ্ররাজ শল্য এবং অবন্তিনির কন্যা সবিধার গর্ভে কালকেতু নামে একটি পুত্র ও লক্ষী নামে একটি কন্যা হয়। ত্রিলোকপুরের রাজা বসন্তরাজ ও বৈশালীর কন্যা ময়ূরীর গর্ভে একটি কন্যার জন্ম হয়।এছাড়াও এক অজ্ঞাতনামা ব্যাধকন্যা কে তিনি উপপত্নী বানিয়েছিলেন।   পাশা খেলা  পাণ্ডবরা তাদের খাণ্ডবপ্রস্থ-এ একবার দুর্যোধনসহ সবাইকে নিমন্ত্রণ করলে তারা সবাই গেলে পাণ্ডবরা তাদের সবাইকে অপমান করেন। আর এতে দুর্যোধন রাগান্বিত হয়ে মামা শকুনি-এর সাথে পরামর্শ করে পাশা খেলার আয়োজন করেন। যার পরিণতি ছিল কুরুক্ষেত্র যুদ্ধ এবং দুর্যোধন, মামা শকুনিসহ শত ভাইয়ের মৃত্যু হয়।   কুরুক্ষেত্র যুদ্ধ  দুর্যোধনই ছিলেন কুরুক্ষেত্র যুদ্ধের মূল কারণ। তিনি কৃষ্ণের মাধ্যমে যুধিষ্ঠিরের পাঠানো শান্তির প্রস্তাব প্রত্যাখ্যান করেন। কৃষ্ণ শেষ পর্যন্ত পাণ্ডবদের জন্য পাঁচটি গ্রাম চেয়ে যুদ্ধ বন্ধ করার পরামর্শ দেন । কিন্তু দুর্যোধনের এক বক্তব্য ছিল, যে যুদ্ধ ব্যতীত সূচের অগ্রভাগে যত ভূমি ধরে তাও তিনি পাণ্ডবদের দেবেন না।  অতঃপর যুদ্ধ অবশ্যম্ভাবী হয়ে ওঠে। দুর্যোধনের পক্ষে এগারো অক্ষৌহিনী এবং পাণ্ডবদের পক্ষে সাত অক্ষৌহিনী সেনা যোগদান করে। কৃষ্ণ তার চার অক্ষৌহিনী নারায়ণী সেনা দুর্যোধনকে দিয়ে দেন। কারণ কৃষ্ণের শর্ত ছিল যে তিনি যে পক্ষে যাবেন, সেনাদের তার বিপরীত পক্ষে প্রদান করবেন। দুর্যোধন সৈন্য নেন, এবং অর্জুন কৃষ্ণকে নিজের পক্ষে আসবার নিমন্ত্রণ দেন।   যুদ্ধে শেষ পর্যন্ত দুর্যোধন পরাজিত হন। এবং ভীমের সাথে গদা যুদ্ধে ভীম তার উরু ভঙ্গ করেন। কারণ পাশা খেলার সময় তিনি প্রতিজ্ঞা করেছিলেন যে তিনি দুর্যোধনের উরু ভঙ্গ করবেন।  পরের দিন তিনি মৃত্যুবরণ করেন।   তথ্যসূত্র   https://web.archive.org/web/20140203224452/http://www.onushilon.org.bd/myth/hindu/durbh.htm http://archives.anandabazar.com/archive/1120129/29binodan.html  বিষয়শ্রেণী:মহাভারত বিষয়শ্রেণী:মহাভারতের চরিত্র বিষয়শ্রেণী:কলির রূপ
দক্ষিণ এশিয়ায় বিবাচন (সেন্সরশিপ) মূলত বই, সিনেমা, ইন্টারনেট এবং অন্যান্য যোগাযোগ ও প্রচারমাধ্যমে প্রয়োগ হয়ে থাকে। বিবাচন ধর্মীয়, নৈতিক ও রাজনৈতিক ভিত্তিতে হয়ে থাকে, যেটাকে স্বয়ং বিতর্কিত বলে মনে করা হয়। বিশেষত বাকস্বাধীনতা এবং নিরপেক্ষভাবে সরকারের সমালোচনা করার অধিকারের দিক থেকে বিবাচনকে গণতান্ত্রিক ধারার বিপরীত হিসেবে গণ্য করা হয়। দেশ অনুযায়ী বিবাচন বাংলাদেশ  সংক্ষিপ্ত সময়ের জন্য ওয়েব সাইটগুলিকে অবরুদ্ধ করে রাখা হয়েছিল:  ২০০৮ সালের জুলাই মাসে বাংলা ব্লগিং প্ল্যাটফর্ম সচলায়তন  ২০০৯ এর মার্চ মাসে ইউটিউব,  ২০১০ সালের মে মাসে ফেসবুক,  ২০১২ এর সেপ্টেম্বরে ইউটিউব বিতর্কিত মুভি ট্রেলার ইনোসেন্স অব মুসলিমস অপসারণ করতে অস্বীকার করার কারণে আবারো অবরুদ্ধ করা হয়েছিল  পরে অবশ্য আবারো খুলে দেয়া হয়৷  বাংলাদেশি লেখিকা তসলিমা নাসরিনের বেশ কয়েকটি বই বাংলাদেশ ও পশ্চিমবঙ্গে নিষিদ্ধ করা হয়েছে।"Taslima's Banned Books" . Retrieved 14 November 2013.  ভারত  সমগ্র ভারতে বা ভারতের বিভিন্ন অংশে ধর্মের সমালোচনা করা বেশ কয়েকটি বই দাঙ্গা বা কোনরকম সহিংসতা রোধে সতর্কতামূলক ব্যবস্থা হিসেবে নিষিদ্ধ করা হয়েছে। সালমান রুশদীর দ্য স্যাটানিক ভার্সেস বইটি নিষিদ্ধে ভারত বিশ্বের দ্বিতীয় দেশ ছিল। রাম স্বরূপের হাদিসের মাধ্যমে ইসলাম বোঝা বইটিও নিষিদ্ধ ছিল। তথ্যসূত্র  বহিঃসংযোগ  ভারত  Book banning in India  Arun Shourie on "Eminent historians"  শ্রীলঙ্কা  Media in Sri Lanka  Free Speech in Sri Lanka  বিষয়শ্রেণী:এশিয়ায় বিবাচন বিষয়শ্রেণী:বাংলাদেশে বিবাচন বিষয়শ্রেণী:ভারতে বিবাচন
নানুতা ভারতের উত্তর প্রদেশের সাহারানপুর জেলার একটি শহর ও নগর পঞ্চায়েত। এটি সাহারানপুর-দিল্লি মহাসড়কের পাশে অবস্থিত। এটি সাহারানপুর শহর থেকে ৩২ কি.মি. দূরে ও দিল্লি-সাহারানপুর রাস্তার শামলি থেকে সাহারানপুরের দিকে ৩৫ কি.মি. দূরত্বে অবস্থিত। এই শহরটির কেন্দ্রীয় বাজার মশলাদার এবং সুস্বাদু পথ খাবারের জন্য বিখ্যাত।   জনসংখ্যাতত্ত্ব  ২০১১ সালের ভারতের জনশুমারি অনুযায়ী, নানুতার জনসংখ্যা ২২,৫৫১ জন, যার মধ্যে পুরুষ ৫২.৫৩% ও মহিলা ৪৭.৪৬%। নানুতার গড় স্বাক্ষরতার হার ৬৮.২৬%, যা জাতীয় স্বাক্ষরতার হার ৭৪.০৪% থেকেও কম। পুরুষদের স্বাক্ষরতার হার ৭৫.৮৪% এবং মহিলাদের ৫৯.৯%। নানুতায় ৬ বছরের নিচে জনসংখ্যার হার ১৪.৫১%। নানুতা এবং সংলগ্ন গ্রামগুলোতে রোর এবং রাজপুত সম্প্রদায়ের লোকদের বসবাস রয়েছে।   শিক্ষা    ইমাম বরগাহ সৈয়দ আসাদ আলী চত্ত   গুরুদ্বার মহিলা বিদ্যালয়    কিষাণ সেবক ইন্টার কলেজ   হর্ষ আধুনিক পাবলিক স্কুল   বিএসএম ডিগ্রি কলেজ   বিএসএম গ্লোবাল স্কুল   হুকুম সিং গার্লস ডিগ্রি কলেজ   গ্রিন ফিল্ড একাডেমি   ব্রাইট হোম পাবলিক স্কুল   সরকারী ডিগ্রি কলেজ (রাজকিয়া মহাবিদ্যালয়)   রেডিয়েন্ট পাবলিক স্কুল   চন্দর সান কনভেন্ট একাডেমি   হলি হোম পাবলিক স্কুল   উল্লেখযোগ্য ব্যক্তিত্ব   মামলুক আলী নানুতুবি –– দেওবন্দ আন্দোলনের পুরোধা ( ১৭৮৯ — ১৮৫১)  মুহাম্মদ কাসেম নানুতুবি –– দারুল উলুম দেওবন্দের প্রতিষ্ঠাতাদের প্রধান ( ১৮৩২ — ১৮৮০ )  মুহাম্মদ ইয়াকুব নানুতুবি –– দারুল উলুম দেওবন্দের সহকারী প্রতিষ্ঠাতা ( ১৮৩৩ — ১৮৮৪ )  মুহাম্মদ মুনির নানুতুবি –– দারুল উলুম দেওবন্দের ৭ম আচার্য  তথ্যসূত্র   বিষয়শ্রেণী:সাহারানপুর জেলার শহর ও নগর